पटना। महाराजगंज चुनाव नतीजों के बाद अब नीतीश कुमार और लालू प्रसाद में जुबानी जंग तेज हो गयी है। नीतीश कुमार ने जहां आज कहा कि इस चुनाव परिणाम से राजद को इतराने की जरूरत नहीं है तो लालू ने पलटवार करते हुए कहा: नाचे ना आवे अंगनवा टेढ़।
उन्होंने कहा कि नीतीश अपनी पराजय छुपा रहे हैं। उन्हें पता चल गया है कि बिहार के लोग क्या चाहते हैं। उनका फरेब सामने आ गया है। विकास की असलियत लोग समझ चुके हैं। अब लोग नीतीश के झांसे में आने वाले नहीं हैं। राजद अध्यक्ष ने एक सवाल के जवाब में कहा कि महाराजगंज में उन क्षेत्रों से भी राजद को वोट मिला जहां ब्रह्मषि समाज की बहुलता है। सभी जाति-मजहब के लोगों ने हमारे उम्मीदवार को वोट दिया।
उन्होंने कहा कि नीतीश कुमार इस पराजय को स्वीकार करने के बदले दूसरों को नसीहत दे रहे हैं। पर प्रभुनाथ सिंह उनके आदमी हैं तो तीन दिन तक वहां प्रचार के लिए क्यों गये थे। सरकारी मशीनरी का दुरूपयोग क्यों कर रहे थे?
आगे की स्लाइड्स में पढ़ें क्या-क्या कहा था दिल्ली से पटना लौटने पर नीतीश ने...
bho_Deva hin_Deva hin_Deva hin_Deva